smcproject/ml-wiki-sentences huggingface dataset:
ആധുനികതയുടെ പിതാവ് എന്നും ഇദ്ദേഹം അറിയപ്പെടുന്നു.
ഫ്രഞ്ച് കവി പോൾ പെർലൈനിന്റെയും , ക്യൂബൻ കവി ഹോസെ മർട്ടിയുടെയും അടുത്ത സുഹൃത്തായിരുന്നു ദാരിയോ.
ദാരിയോ നിക്കരാഗ്വയിലെ മെറ്റാപ എന്ന സ്ഥലത്ത് ജനിച്ചു.
ഇന്ന് ഈ സ്ഥലം സിയുദാദ് ദാരിയോ എന്ന് റൂബൻ ദാരിയോയുടെ ബഹുമാനാർത്ഥം പുനർനാമകരണം ചെയ്യപ്പെട്ടിരിക്കുന്നു.
ദാരിയോയുടെ ബാല്യം സാമ്പത്തികമായും വ്യക്തിപരമായും കഷ്ടപ്പാടുകൾ നിറഞ്ഞതായിരുന്നു.
ദാരിയോയുടെ ജനനശേഷം മാതാപിതാക്കൾ വേർപിരിഞ്ഞു.
തുടർന്ന് ദാരിയോയെ വളർത്തിയത് മുത്തച്ഛനായ കേണൽ ഫെലിക്സ് റാമിറെസ് ആയിരുന്നു.
മാതാപിതാക്കൾ ഉപേക്ഷിച്ചു എന്ന തോന്നൽ ദാരിയോയ്ക്ക് ബാല്യം മുതൽക്കേ ഉണ്ടായിരുന്നു.
തന്റെ ജീവിതകാലത്ത് ദാരിയോ അമ്മയെ രണ്ടുതവണ മാത്രമേ, അതും അല്പനേരത്തേക്കു മാത്രം, കണ്ടിട്ടുള്ളൂ.
തന്റെ പിതാവിനെ അമ്മാവന്മാരിൽ ഒരാളെപ്പോലെ മാത്രമേ ദാരിയോ കണ്ടിരുന്നുള്ളൂ.
വളരെ ചെറുപ്പം മുതൽ തന്നെ ദാരിയോയുടെ പ്രതിഭ ശോഭിച്ചു.
"എൽ നിനോ പോയെറ്റ" ("കവി കുമാരൻ") എന്ന് ദാരിയോ പ്രശസ്തനായി.
12-ആം വയസ്സിലേ ദാരിയോ കവിതകൾ പ്രസിദ്ധീകരിച്ചുതുടങ്ങി.
ആദ്യത്തെ മൂന്നുകവിതകൾ "ലാ ഫെ" ("വിശ്വാസം"), "യൂണ ലാഗ്രിമ" ("ഒരു കണ്ണീർത്തുള്ളി"), "എൽ ദെസെങാനോ" ("ചതിവ്") എന്നിവയായിരുന്നു.
1882-ൽ, 15-ആം വയസ്സിൽ ദാരിയോ യൂറോപ്പിൽ പഠിക്കുവാൻ സർക്കാർ സ്കോളർഷിപ്പിനു ശ്രമിച്ചു.
സ്കോളർഷിപ്പ് ലഭിക്കാനായി നിക്കരാഗ്വൻ യാഥാസ്ഥിതിക പ്രസിഡന്റ് ജൊവാക്വിൻ സവാല ഉൾപ്പെടുന്ന ഒരു സംഘത്തിനുമുന്നിൽ തന്റെ കവിത വായിച്ചു.
എങ്കിലും സ്കോളർഷിപ്പ് ലഭിച്ചില്ല.
"എൽ ലിബ്രൊ" എന്ന ദാരിയോയുടെ കവിത ഈ സംഘത്തിനു രുചിച്ചില്ല.
പ്രസിഡന്റ് സവാല ദാരിയോയോട് ഇങ്ങനെ പറഞ്ഞു.
"മകനേ, നീ ഇപ്പൊഴേ നിന്റെ പിതാക്കന്മാരുടെ മതത്തിനും രാഷ്ട്രത്തിനുമെതിരായി എഴുതിത്തുടങ്ങിയാൽ യൂറോപ്പിൽ പോയി വളരെ മോശമായ കാര്യങ്ങൾ പഠിച്ചുകഴിയുമ്പോൾ നീ എന്തായിത്തീരും?"
ഇതിന്റെ ഭലമായി യൂറോപ്യൻ വിദ്യാഭ്യാസം എന്ന ദാരിയോയുടെ ലക്ഷ്യം നടക്കാതെ പോയി.
പകരം, ദാരിയോ എൽ സാൽ‌വദോറിലേക്കു പോയി.
അവിടെ ദാരിയോ പ്രാൻസിസ്കോ ഗവീദിയയെ കണ്ടുമുട്ടി.
ഗവീദിയ ദാരിയോയെ കാസ്റ്റീലിയൻ , ഫ്രെഞ്ച് കവിതകളുമായി പരിചയപ്പെടുത്തി.
ഇത് ദാരിയോയുടെ എഴുത്തിനെ പിൽക്കാലത്ത് വളരെ സ്വാധീനിച്ചു.
കൌമാരത്തിൽ തന്നെ ദാരിയോ നാഷണൽ ലൈബ്രറി ഓഫ് നിക്കരാഗ്വയിൽ ജോലിചെയ്തു.
19-ആം വയസ്സിൽ ദാരിയോ ചിലിയിലേക്ക് താമസം മാറി.
തന്റെ ആദ്യനോവലായ എമെലിന ദാരിയോ ചിലിയിൽ വെച്ച് പ്രസിദ്ധീകരിച്ചെങ്കിലും ഈ നോവൽ പരാജയമായിരുന്നു.
ചിലിയൻ പത്രപ്രവർത്തകനും എഴുത്തുകാരനുമായ പെദ്രോ ബാൽമസെഡ ദാരിയോയുടെ സുഹൃത്തും വഴികാട്ടിയുമായി.
പെദ്രോ ദാരിയോയുടെ കവിതാസമാഹാരമായ അസുൽ… 1888-ൽ പ്രസിദ്ധീകരിക്കുവാൻ സഹായിച്ചു.
ഗൊൺസാലസ് എച്ചെവാറിയയുടെ അഭിപ്രായത്തിൽ ഈ 134 പേജ്, സ്വകര്യമായി അച്ചടിച്ച പുസ്തകം, അതും സാഹിത്യ-ബുദ്ധിജീവികേന്ദ്രമായി അറിയപ്പെടാതിരുന്ന വാല്പരായിസോ എന്ന സ്ഥലത്തുനിന്ന് പ്രസിദ്ധീകരിച്ചത്, സ്പാനിഷ് സാഹിത്യത്തിൽ ഒരു വഴിത്തിരിവായി.
ഈ പുസ്തകത്തിന്റെ ആദ്യത്തെ നിരൂപണങ്ങൾ നിരുത്സാഹകരമായിരുന്നെങ്കിലും റയൽ അക്കാദമിയ എസ്പാനോളയിലെ സ്പാനിഷ് നിരൂപകനായ യുവാൻ വലേറ ദാരിയോയുടെ കവിതകളെ പുകഴ്ത്തി.
പ്രഞ്ച് മാതൃകകൾ സ്വാംശീകരിച്ചതിന് ദാരിയോയെ മറ്റു നിരൂപകരെപ്പോലെ യുവാൻ വലേറയും വിമർശിച്ചു.
എങ്കിലും യുവാൻ വലേറ ദാരിയോയുടെ കവിതകളെ പുകഴ്ത്തി സംസാരിച്ചത് ദാരിയോയുടെ കവി എന്ന നിലയിലുള്ള ജീവിതത്തിന് പ്രാരംഭം കുറിച്ചു.
1883-ൽ ദാരിയോ നിക്കരാഗ്വയിലേക്ക് തിരിച്ചുവന്നു.
1890-ൽ റഫേലിയ കോണ്ട്രെറാസ് എന്ന സ്ത്രീയെ ദാരിയോ വിവാഹം കഴിച്ചു; ഇവർ എൽ സാല്വദോറിലേക്ക് താമസം മാറി.
കോണ്ട്രെറാസ് 1892-ൽ അന്തരിച്ചു.
ഇതിനുശേഷം ദാരിയോ റൊസാരിയോ മുറിയേലോ എന്ന സ്ത്രീയെ വിവാഹം കഴിച്ചു.
തൊട്ടുപിന്നാലെ ഇവർ വേർപിരിഞ്ഞെങ്കിലും ഒരിക്കലും വിവാഹമോചനം നേടിയില്ല.
ആധുനികതയുടെ പിതാവ്
സാഹിത്യപരമായി ജഢമായിരുന്ന സ്പാനിഷ് ഭാഷയെ പുനരുജ്ജീവിപ്പിക്കുന്നതിന് വളരെ സഹായിച്ച പല വിശിഷ്ട സാഹിത്യ കൃതികളും ദാരിയോ രചിച്ചു.
മോഡേണിസ്മോയുടെ പിതാവ് എന്ന് ദാരിയോ അറിയപ്പെട്ടു.
മറ്റ് പല മഹാന്മാരായ സാഹിത്യകാരന്മാരും ദാരിയോയെ  "പ്രിൻസിപ്പെ ദെ ലാ ലെത്രാ കാസ്റ്റെലിനാ" (സ്പാനിഷ് സാഹിത്യത്തിന്റെ രാജകുമാരൻ) എന്ന് വിശേഷിപ്പിച്ചു.
നിക്കരാഗ്വ , ചിലി , സ്പെയിൻ , അർജെന്റീന എന്നിവിടങ്ങളിലെ പല സാഹിത്യ പ്രസ്ഥാനങ്ങളിലും റൂബൻ ദാരിയോ സജീവ സാന്നിദ്ധ്യമായിരുന്നു.
മോഡേണിസ്മോ പ്രസ്ഥാനം യൂറോപ്പിലെ മൂന്നു പ്രസ്ഥാനങ്ങളുടെ ക്രോഢീകരണമായിരുന്നു: റൊമാന്റിസിസം ( റൊമാന്റിസിസ്മോ ), സിംബോളിസം ( സിംബോളിസ്മോ ) പാർനസിനിസ്മോ .
ഈ ആശയങ്ങൾ വികാരങ്ങൾ, ദൃശ്യകല, സംഗീതത്തിന്റെ താളവും ലയവും എന്നിവയ പ്രകാശിപ്പിക്കുന്നു.
ദാരിയോ ഈ പ്രസ്ഥാനത്തിലെ അതുല്യ പ്രതിഭയായിരുന്നു.
ദാരിയോയുടെ ശൈലി വിശിഷ്ടവും ജീവസ്സുറ്റതുമായിരുന്നു.
ദാരിയോയുടെ കാൻസിയോൻ ദ് ഒടോനോ എൻ പ്രിമാവേറ ("വസന്തത്തിലെ വർഷകാലത്തിന്റെ പാട്ട്") എന്ന കവിതയിൽ ശക്തമായ വികാരങ്ങളുടെയും അതിയായ ആഗ്രഹത്തിന്റെയും ഒട്ടേറെ തെളിവുകൾ കാണാം.
പിന്നാലെ പല സാഹിത്യകാരന്മാരും ദാരിയോയുടെ ശൈലി ഉപയോഗിച്ചു തുടങ്ങി.
ശ്രദ്ധയേറിയതെങ്കിലും ഉദാത്തമായ ശൈലിയിൽ അവർ കവിതയെയും സംഗീതത്തെയും സംയോജിപ്പിച്ചുതുടങ്ങി.
ദാരിയോയുടെ പ്രധാന കൃതിയായ അസുൽ ("നീല"), 1888 -ൽ പ്രസിദ്ധീകരിച്ചു.
ഈ കൃതി സ്പാനിഷ് സാഹിത്യത്തിലെ ഏറ്റവും പ്രധാനപ്പെട്ട മോഡേണിസ്മോ എഴുത്തുകാരിൽ ഒരാളായി ദാരിയോയെ പ്രതിഷ്ഠിച്ചു.
പല നിരൂപകരും 1916 -ലെ ദാരിയോയുടെ മരണം മോഡേണിസ്മോയുടെ ബിംബാത്മകമായ അന്ത്യമായി കരുതുന്നു.
അവലംബം 1 2 3 Daniela Villacres, Ruben Dario Archived 2007-06-07 at the Wayback Machine .
, on the site of Postcolonial Studies at Emory University .
Accessed 27 March 2006.
↑ (in Spanish) Humberto C. Garza, Biografía de Rubén Darío , los-poetas.com.
Accessed online 7 March 2007.
"Hijo mío, si asi escribes ahora contra la religión de tus padres y de tu patria, que será si te vas a Europa a aprender cosas peores?"
↑ (in Spanish) Rubén Darío Archived 2007-06-17 at the Wayback Machine .
, Nicaragua Actual, accessed online 7 March 2007, lists him as working there 1884–1888.
Cronología Archived 1999-11-29 at the Wayback Machine .
on dariana.com, accessed online 7 March 2007, simply lists him as working there 1884.
1 2 Roberto González Echevarría, The Master of Modernismo Archived 2007-05-17 at the Wayback Machine .
, The Nation ,  posted January 25, 2006 (February 13, 2006 issue, p. 30).
ചെമ്പൻ വിനോദ് ജോസ്‌
ഒരു മലയാളചലച്ചിത്രനടനാണ് ചെമ്പൻ വിനോദ് ജോസഫ് വിജയ് അഗസ്റ്റിൻ നായർ ഡിസൂസ .
2010-ൽ ലിജോ ജോസ് പെല്ലിശ്ശേരിയുടെ നായകൻ എന്ന മലയാളചലച്ചിത്രത്തിലൂടെ സിനിമയിൽ അരങ്ങേറ്റം കുറിച്ചു.
അതിനു ശേഷം നിരവധി മലയാള സിനിമകളിൽ ശ്രദ്ധേയ വേഷങ്ങൾ കൈകാര്യം ചെയ്തിട്ടുണ്ട് .
അഭിനയിച്ച ചിത്രങ്ങൾ വർഷം ചലച്ചിത്രം കഥാപാത്രം ഭാഷ കുറിപ്പുകൾ 2010 നായകൻ ശരവണൻ മലയാളം 2011 സിറ്റി ഓഫ് ഗോഡ്‌ മലയാളം 2012 ഫ്രൈഡേ ബോട്ട് ഡ്രൈവർ ദേവസി മലയാളം 2013 ഓർഡിനറി ഇൻസ്പെക്ടർ മലയാളം 2013 ആമേൻ പൈലി മലയാളം 2013 കാഞ്ചി മലയാളം 2013 കിളി പോയി കള്ളക്കടത്തുകാരൻ മലയാളം 2013 5 സുന്ദരികൾ ജോഷി മലയാളം 2013 കടൽ കടന്ന് ഒരു മാത്തുക്കുട്ടി മലയാളം 2013 നോർത്ത് 24 കാതം വിദേശമലയാളി(എൻ ആർ ഐ) മലയാളം 2014 ഹാപ്പി ജേർണി മലയാളം 2014 മോസയിലെ കുതിരമീനുകൾ നടയാടി സുനി മലയാളം 2014 സംസാരം ആരോഗ്യത്തിനു ഹാനികരം മലയാളം 2014 വായ്‌ മൂടി പേസവും തമിഴ്‌ 2014 ടമാർ പഠാർ ട്യൂബ് ലൈറ്റ് മണി മലയാളം 2014 സപ്തമ.
ശ്രീ.തസ്കരഃ മാർട്ടിൻ മലയാളം 2014 ഇയ്യോബിന്റെ പുസ്തകം(മലയാളചലച്ചിത്രം) ഡിമിത്രി മലയാളം 2015 ചാർലി double roll മലയാളം മാർട്ടിൻ പ്രക്കാട്ട് 2016 കലി ചക്കര മലയാളം സമീർ താഹിർ 2016 ശിഖാമണി മലയാളം 2016 ഒപ്പം എസ്.ഐ.ആനന്ദൻ മലയാളം പ്രിയദർശൻ
- അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് ചെമ്പൻ വിനോദ് ജോസ്‌
എക്കോസിയ ഇംഗ്ലീഷ് വിലാസം https://ml.wikipedia.org/wiki/Ecosia
ജർമ്മനി ആസ്ഥാനമായ ഒരു ഇന്റർനെറ്റ് സെർച്ച് എഞ്ചിൻ ആണ് എക്കോസിയ .
ഇതിന്റെ 80 ശതമാനം ലാഭവും വനവൽക്കരണവുമായി ബന്ധപ്പെട്ട് പ്രവർത്തിക്കുന്ന സംഘടനകൾക്ക് സംഭാവനയായി നൽകുന്നു.
ഇതിനു കീഴിൽ നട്ട മരങ്ങളുടെ സ്ഥിതി വിവരക്കണക്ക് ഈ വെബ്സൈറ്റിൽ സൂക്ഷിക്കുന്നു.
വെബ്സൈറ്റിലുള്ള കണക്കനുസരിച്ച് 2019, സെപ്തംബർ വരെ 68 മില്യൺ മരങ്ങൾ ഈ വെബ്സൈിന്റെ സാമ്പത്തിക സഹായത്തോടെ നടത്തപ്പെട്ടിട്ടുണ്ട്.
സെർച്ച് എഞ്ചിൻ പ്രവർത്തനം
ഉപയോക്താവ് തിരയുന്ന വിവരങ്ങൾ യാഹൂ, വിക്കിപീഡിയ തുടങ്ങിയ വെബ്‌സൈറ്റുകളുടെ സഹായത്തോടെയാണ് നല്കുന്നത്.
ഈ എഞ്ചിനുമായുള്ള കരാറിന്റെ അടിസ്ഥാനത്തിൽ യാഹു വെബ്സൈറ്റ് ഇതിൽ പരസ്യങ്ങൾ പ്രദർശിപ്പിക്കുന്നു.
മൈക്രോസോഫ്റ്റിന്റെ സാങ്കേതിക സഹായവും ഈ സെർച്ച് എഞ്ചിന് ലഭ്യമാകുന്നു.
ഇത് വെബ്  ബ്രൗസറായും ആണ്ട്രോയ്ഡ്, ഐ ഓ എസ്‌ അപ്ലിക്കേഷൻ ആയും ലഭ്യമാണ് .2018ൽ സ്വീകാര്യത കാത്തു സൂക്ഷിക്കുന്ന ഒരു സെർച്ച് എഞ്ചിൻ എന്ന ഖ്യാതി ഈ എഞ്ചിൻ നേടി.
വ്യക്തികളുടെ തിരയലുകളുടെ അടിസ്ഥാനപ്പെടുത്തി, ഗൂഗിൾ അനലെറ്റിക്സ് പോലുള്ള സംവിധാനം ഉപയോഗപ്പെടുത്തി സ്വകാര്യ മനോഭാവ പ്രൊഫൈലുകൾ സൃഷ്ടിക്കപ്പെടുന്നില്ലെന്ന് കമ്പനി അവകാശപ്പെടുന്നു.
പരസ്യങ്ങളാണ് ഇതിന്റെ വരുമാനം.
ഉപയോക്താവ് പരസ്യത്തിൽ ക്ലിക്ക് ചെയ്യുമ്പോൾ, ഓരോ ക്ലിക്കിനും  അര സെന്റ് യൂറോ ആണ് ഇക്കോസിയയുടെ വരുമാനം taking 0.22 euro (€) and 0.8 seconds to plant a tree.
ബിസിനസ് രീതി Christian Kroll (2019), founder of Ecosia
കമ്പനിയുടെ 80 ശതമാനം ലാഭവും വന വൽക്കരണത്തിനാണ്  നീക്കി വെക്കുന്നത്.
ബാക്കി 20 ശതമാനം മറ്റ് ആവശ്യങ്ങൾക്കും.
ഈ 20 ശതമാനം ഉപയോഗിക്കപ്പെടാത്ത സാഹചര്യത്തിൽ, അതും വൽക്കരണത്തിനായി മാറ്റി വെക്കുന്നു .2018 ഒക്ടോബറിൽ, ഇതിന്റെ സ്ഥാപകനായ ക്രിസ്റ്റ്യൻ ക്രോൾ അദ്ദേഹത്തിന്റെ ഷെയർ ഈ ലക്ഷ്യത്തിനായി നീക്കി വെക്കുന്നതായി പ്രഖ്യാപിച്ചു.
ഇതേ പാത പിൻ തുടർന്ന് കമ്പനിയുടെ സഹ സ്ഥാാപകനായ, ടിം ഷുമാക്കറും കമ്പനിയുടെ ലാഭം മറ്റ് ആവശ്യങ്ങൾക്ക് ഉപയോഗിക്കില്ലെന്ന് തീരുമാനിച്ചു അവലംബം
റൊമാനി ജനത ഇംഗ്ലീഷ് വിലാസം https://ml.wikipedia.org/wiki/Romani_people Part of a series on Romani people Archaeology Culture Music Language History Dance Religion People Diaspora Azerbaijan Basque Country Bosnia-Herzegovina Boyash Brazil Bulgaria Croatia Czechoslovakia Czech Republic England Finland France Germany Greece Gurbeti Hungary Iran Iraq Ireland Kalderash Kosovo Lăutari Lovari Mexico Northern Basque Country Norway Poland (Bergitka) Poland (Polska) Portugal Republic of Macedonia Romania Russia (Ruska) Russia (Servitka) Serbia Serbia (Machvaya) Slovakia Spain Sweden Turkey Ukraine Ukraine (Crymy) Ukraine (Servitka) Ursari Uruguay USA USA (Hungarian-Slovak) Wales WikiProject ക സ തി Part of a series on Indo-European topics Languages List of Indo-European languages Historical Albanian African Romance Armenian Balto-Slavic Baltic Slavic Celtic Insular Celtic Germanic Hellenic Greek Indo-Iranian Indo-Aryan Iranian Italic Romance Extinct Anatolian Tocharian Paleo-Balkan Dacian Thracian Illyrian Phrygian Reconstructed Proto-Indo-European language Phonology : Sound laws , Accent , Ablaut Grammar Vocabulary Root Verbs Nouns Pronouns Numerals Particles Other Proto-Anatolian Proto-Armenian Proto-Germanic ( Proto-Norse ) Proto-Celtic Proto-Italic Proto-Greek Proto-Balto-Slavic ( Proto-Slavic ) Proto-Indo-Iranian ( Proto-Iranian ) Philology Hittite texts Hieroglyphic Luwian Linear B Rigveda Avesta Homer Behistun Gaulish epigraphy Latin epigraphy Runic epigraphy Ogam Gothic Bible Armenian Bible Slanting Brahmi Old Irish glosses Origins Indo-European migrations Homeland Kurgan hypothesis Eurasian nomads Indo-Aryan migrations
ഏതാണ്ട് ആയിരത്തോളം വർഷങ്ങൾക്കു മുൻപ് വടക്കേ ഇന്ത്യയിൽ നിന്നും ഉൽഭവിച്ച് മധ്യേഷ്യയിലേക്കും അവിടെ നിന്നും യൂറോപ്പിലേക്കും അമേരിക്കയിലേക്കും വ്യാപിച്ചതും, പാരമ്പരാഗതമായി നാടോടികൾ ആയതുമായ ജനവിഭാഗത്തെയാണ് റൊമാനി ജനത (Romani people) എന്നു വിളിക്കുന്നത്.
Romany ; / ˈ r oʊ m ə n i / , / ˈ r ɒ -/ ), അല്ലെങ്കിൽ Roma , ജിപ്സികൾ എന്നീ വിവിധ പേരുകളിൽ ഇവർ അറിയപ്പെടുന്നു.
ഇന്നത്തെ രാജസ്ഥാൻ , ഹരിയാന , പഞ്ചാബ് എന്നിവിടങ്ങളിൽ നിന്നാവണം ഇവർ യാത്ര ആരംഭിച്ചതെന്ന് വിശ്വസിക്കപ്പെടുന്നു.
ഇന്ത്യയിലും എസ്തോണിയയിലും നടത്തിയ ഡി എൻ എ ഗവേഷണങ്ങളിൽ ലഭിച്ച ഫലങ്ങൾ പ്രകാരം റൊമാനി ജനതയും സിന്ധി ജനങ്ങളും തൊട്ടുകൂടാൻ പാടില്ലാത്ത ഇന്ത്യയിലെ ദളിതവിഭാഗങ്ങളുടെ പിന്മുറക്കാർ ആണെന്നാണ്.
ജനിതകശാസ്‌ത്രപരമായ കണ്ടെത്തലുകൾ സ്ഥിരീകരിക്കുന്നത് "ഏകദേശം 1,500 വർഷങ്ങൾക്ക് മുമ്പ് വടക്കുപടിഞ്ഞാറൻ ഇന്ത്യ വിട്ടുപോയ ഒരൊറ്റ ഗ്രൂപ്പിൽ നിന്നാണ്" ഇവരുടെ ഉദയം എന്നാണ്.
‘യൂറോപ്യൻ ജേണൽ ഓഫ് ഹ്യൂമൻ ജനിറ്റിക്സിൽ’ പ്രസിദ്ധീകരിച്ച ജനിതക ഗവേഷണം 70% പുരുഷന്മാരും റോമയിൽ മാത്രമായി കാണപ്പെടുന്ന ഒരൊറ്റ വംശത്തിൽ പെട്ടവരാണെന്ന് വെളിപ്പെടുത്തി.
അവർ അന്യോന്യം ചിതറിപ്പോയ ഒരു ജനതയാണെന്നുവരികിലും അവരുടെ ഏറ്റവും ബൃഹത്തായ ജനസംഖ്യയുള്ളത് യൂറോപ്പിലാണ് , പ്രത്യേകിച്ച് മധ്യ, കിഴക്കൻ, തെക്കൻ യൂറോപ്പിലാണ് ( തുർക്കി , സ്പെയിൻ , തെക്കൻ ഫ്രാൻസ് എന്നിവയുൾപ്പെടെ).
വടക്കേ ഇന്ത്യയിൽ നിന്നു റോമാനികൾ ഉത്ഭവിക്കുകയും ഏകദേശം 1,000 വർഷങ്ങൾക്ക് മുമ്പ് പശ്ചിമേഷ്യയിലും യൂറോപ്പിലും എത്തിപ്പെടുകയും ചെയ്തു.
അവർ മറ്റൊരു ഇന്തോ-ആര്യൻ ഗ്രൂപ്പായ ഡോം ജനതയുമായി ബന്ധപ്പെട്ടിരിക്കുന്നു: രണ്ട് ഗ്രൂപ്പുകളും പരസ്പരം വേർപിരിഞ്ഞതായും അല്ലെങ്കിൽ കുറഞ്ഞത് സമാനമായ ചരിത്രം പങ്കിടുന്നതായും പറയപ്പെടുന്നു.
ആറാം നൂറ്റാണ്ടിനും പതിനൊന്നാം നൂറ്റാണ്ടിനും ഇടയിൽ റൊമാനികളുടേയും ഡോമിന്റെയും പൂർവ്വികർ ഉത്തരേന്ത്യ വിട്ടുവെന്നു വിശ്വസിക്കപ്പെടുന്നു.
ജിപ്സികൾ (അല്ലെങ്കിൽ ജിപ്സീസ്) എന്ന പേരിലാണ് ഇംഗ്ലീഷ് സംസാരിക്കുന്നവർക്കിടയിൽ റൊമാനി ജനത വ്യാപകമായി അറിയപ്പെടുന്നത്.
ഈ വാക്ക് നിയമവിരുദ്ധതയുടെയും ക്രമക്കേടിന്റെയും അർത്ഥങ്ങൾ ദ്യോതിപ്പിക്കുന്നതു കാരണം ഇത് അവഹേളനപരമായ കണക്കാക്കപ്പെടുന്നു.
1888 മുതൽ ജിപ്‌സി ലോർ സൊസൈറ്റി അവരുടെ ജീവിതശൈലിയെക്കുറിച്ചുള്ള അഭ്യൂഹങ്ങളെ തുരത്തുന്നതിനായി ഒരു ജേണൽ പ്രസിദ്ധീകരിക്കാൻ തുടങ്ങി.
റൊമാനി ജനതയുടെ ഒരു വാഹനം
വ്യാപകമായി യൂറോപ്പിലെങ്ങും വിതരണം ചെയ്യപ്പെട്ടുകിടക്കുന്ന ഈ ജനവിഭാഗം 19 -ആം നൂറ്റാണ്ടു മുതൽ അമേരിക്കയിലേക്കും കുടിയേറിയിട്ടുണ്ട്.
അമേരിക്കൻ ഐക്യനാടുകളിൽ 10 ലക്ഷത്തോളം റൊമാനി ജനത ഉണ്ടെന്നു കണക്കാക്കുന്നു.
ബ്രസീലിൽ ഇവരുടെ അംഗസംഖ്യ 800,000 ആണ്.
അവരുടെ പൂർവ്വികരിൽ ഭൂരിഭാഗവും പത്തൊൻപതാം നൂറ്റാണ്ടിൽ കിഴക്കൻ യൂറോപ്പിൽ നിന്ന് കുടിയേറിയവരാണ്.
പോർച്ചുഗീസ് മതദ്രോഹവിചാരണ വേളയിൽ പോർച്ചുഗീസ് സാമ്രാജ്യത്താൽ നാടുകടത്തപ്പെട്ട ആളുകളുടെ പിൻഗാമികളായ ഒരു റൊമാനി സമൂഹവും ബ്രസീലിൽ ഉൾപ്പെടുന്നു.
പത്തൊൻപതാം നൂറ്റാണ്ടിന്റെ അവസാനത്തിൽ നിന്നുള്ള കുടിയേറ്റങ്ങളിൽ, റൊമാനികൾ തെക്കേ അമേരിക്കയിലെ മറ്റു രാജ്യങ്ങളിലേയ്ക്കും കാനഡയിലേക്കും പോയി.
2016 ഫെബ്രുവരിയിലെ അന്തർദേശീയ റൊമാനി കോൻഫറൻസിൽ ഇന്ത്യയുടെ വിദേശകാര്യ മന്ത്രാലയം റൊമാനി ജനത ഇന്ത്യയുടെ മക്കളായിരുന്നെന്നും ഇന്ത്യൻ സർക്കാർ ഇവരെ മറ്റുരാജ്യങ്ങളിൽ വസിക്കുന്ന ഇന്ത്യക്കാരായി കരുതണമെന്നും പറയുകയുണ്ടായി.
പല ഭാഷാഭേദങ്ങളായി വിഭജിക്കപ്പെട്ടിരിക്കുന്ന റൊമാനി ഭാഷ സംസാരിക്കുന്നവരുടെ എണ്ണം ഏകദേശം രണ്ട് ദശലക്ഷത്തിലധികമാണെന്നും  കണക്കാക്കുന്നു.
മൊത്തം റൊമാനി ജനങ്ങളുടെ എണ്ണം കുറഞ്ഞത് കണക്കുകൂട്ടിയിട്ടുള്ളതിലും പല മടങ്ങ് അധികമാണ് (ഉയർന്ന മതിപ്പുകണക്ക്‌ അനുസരിച്ച് നിരവധി മടങ്ങ് ഉയർന്നത്).
പല റൊമാനികളും അവരുടെ രാജ്യത്ത് പ്രബലമായ ഭാഷ സംസാരിക്കുന്നവരോ അല്ലെങ്കിൽ പ്രബലമായ ഭാഷയെ റൊമാനി ഭാഷാഭേദവുമായി സംയോജിപ്പിച്ച മിശ്രിത ഭാഷകൾ ഉപയോഗിക്കുന്നവരുമാണ്.
ഈ മിശ്ര ഭാഷായിനങ്ങൾ ചിലപ്പോൾ പാരാ-റൊമാനി എന്നും വിളിക്കപ്പെടുന്നു.
യൂറോപ്യൻ രാജ്യങ്ങളിലുള്ള റോമാനി ജനതയുടെ കണക്ക് രാജ്യം ശതമാനം Bulgaria 10.33% Macedonia 9.59% Slovakia 9.17% Romania 8.32% Serbia 8.18% Hungary 7.05% Turkey 3.83% Albania 3.18% Montenegro 2.95% Moldova 2.49% Greece 2.47% Czech Republic 1.96% Spain 1.57% Kosovo 1.47% Figures for Serbia include 23-50,000 Kosovo Roma IDPs .
അവലംബം പുറത്തേക്കുള്ള കണ്ണികൾ Romani people എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കപിൽ ശർമ്മ ഇംഗ്ലീഷ് വിലാസം https://ml.wikipedia.org/wiki/Kapil_Sharma_(comedian)
ഒരു ഇന്ത്യൻ ഹാസ്യതാരവും, നടനും, ടിവി അവതാരകനുമാണ് കപിൽ ശർമ്മ (ജനനം: ഏപ്രിൽ 2, 1981).
ജൂൺ 2013 മുതൽ 2016 ജനുവരി വരെ പ്രശസ്തമായ ടെലിവിഷൻ കോമഡി ഷോയായ കോമഡി നൈറ്റ് വിത്ത് കപിൽ അവതരിപ്പിച്ചതോടെയാണ് ഇദ്ദേഹം കൂടുതൽ ശ്രദ്ധിക്കപ്പെടുന്നത്ത്.
ഡാൻസ്റിറിയാലിറ്റി ഷോയായ ജലക്ദിഖ്ലാ ജായുടെ ആറാമത്തെ സീസൺന്റെ അവതാരകൻ ആയിട്ടുണ്ട്.
നിലവിൽ ഇദ്ദേഹം സോണി എന്റർടെയിന്റ്മെന്റ് ടെലിവിഷനു വേണ്ടി ദ കപിൽ ശർമ ഷോ എന്ന പേരിൽ മറ്റൊരു കോമഡി ഷോയുടെ അവതാരകനാണ്.
ഇദ്ദേഹം 2013 ലെ ഫോബ്സ് ഇന്ത്യയും സെലിബ്രിറ്റി പട്ടികയിൽ 93-ൽ എത്തിയിട്ടുണ്ട്
2013 സിഎൻഎൻ-ഐബിഎൻ വിനോദം വിഭാഗത്തിലെ ഇന്ത്യൻ ഓഫ് ദി ഇയർ ആയി തിരഞ്ഞെടുത്തിട്ടുണ്ട്.
അതു പോലെ 2015-ൽ ഇക്കണോമിക് ടൈംസ് ഏറ്റവും ആരാധ്യനായ ഇന്ത്യക്കാരനായി തിരഞ്ഞെടുത്തിട്ടുണ്ട്.
ശർമയെ ഇന്ത്യൻ പ്രധാനമന്ത്രി നരേന്ദ്ര മോഡി സ്വച്ഛ് ഭാരത് അഭിയാൻ ന്റെ പ്രചാരണത്തിനായി നാമനിർദ്ദേശം ചെയ്യുകയും ശർമ്മ അതു സ്വീകരിക്കുകയും ചെയ്തിട്ടുണ്ട്.
തുടർന്ന് 2015 സപ്തംബർ ൽ അദ്ദേഹത്തിന്റെ സ്വച്ഛ് ഭാരത് അഭിയാൻ നുള്ള സംഭാവനകളെ അംഗീകരിച്ചു കൊണ്ട് രാഷ്ട്രപതി പ്രണബ് മുഖർജി രാഷ്ട്രപതി ഭവനിലേയ്ക്കു ക്ഷണിച്ചു.25 സെപ്റ്റംബർ 2015 ന് പുറത്തിറങ്ങിയ അബ്ബാസ് മസ്താന്റെ റൊമാന്റിക്-കോമഡി ചിത്രമായ ' ' കിസ് കിസ്കോ പ്യാർ കരൂർ ' ' ലൂടെ ബോളിവുഡ് അരങ്ങേറിയിട്ടുണ്ട്.
ഇന്ത്യയിലെ പഞ്ചാബ് സംസ്ഥാനത്തെ അമൃത്‌സർ നഗരത്തിൽ ഒരു പഞ്ചാബി കുടുംബത്തിലാണ് കപിൽ പഞ്ച് എന്ന ശർമ്മ ജനിച്ചത്.
പിതാവ് ജിതേന്ദ്ര കുമാർ പഞ്ച് പഞ്ചാബ് പോലീസിൽ ഹെഡ് കോൺസ്റ്റബിളും മാതാവ് ജനക് റാണി ഒരു വീട്ടമ്മയാണ്.
റോങ്കെ ഒഡുസന്യ ഇംഗ്ലീഷ് വിലാസം https://ml.wikipedia.org/wiki/Ronke_Odusanya
ഒരു നൈജീരിയൻ യൊറൂബ ഭാഷാ ചലച്ചിത്ര നടിയും ചലച്ചിത്ര നിർമ്മാതാവും സ്റ്റേജ് പെർഫോമറും ആണ് റോങ്കെ ഒഡുസന്യ .
1973 മെയ് 3 ന് ഓഗൺ സ്റ്റേറ്റിലാണ് റോങ്കെ ഒഡുസന്യ ജനിച്ചത്.
റോങ്കെ തന്റെ വിദ്യാഭ്യാസം സെന്റ് ബെനഡിക്റ്റ് നഴ്സറി പ്രൈമറി സ്കൂളിൽ ആരംഭിച്ച് അകുറെയിലെ ഫെഡറൽ ഗവൺമെന്റ് ഗേൾസ് കോളേജിൽ തുടർന്നു.
അവർ ഒലബിസി ഒനബാഞ്ചോ യൂണിവേഴ്സിറ്റിയിൽ ചേർന്നു.
മാസ് കമ്മ്യൂണിക്കേഷനിൽ ബിരുദം നേടി.
ബിരുദം നേടിയ ശേഷം 16 വയസ്സുള്ളപ്പോൾ അവർ തന്റെ പ്രൊഫഷണൽ അഭിനയ ജീവിതം ആരംഭിച്ചു.
2006-ൽ ഫാത്തിയ ബാലോഗന്റെ സിനിമയിലെ "ഫോലേക്ക്" എന്ന കഥാപാത്രത്തെ തുടർന്നാണ് അവർക്ക് "ഫ്ലാക്കി ഇഡി ഡോവോ" എന്ന് പേരിട്ടത്.
ഓഗ ബെല്ലോയുടെ "കേരിക്കേരി"യിൽ റോങ്കെ അവതരിപ്പിച്ചു.
2001-ലെ യൊറൂബ ചിത്രമായ "ബാബ ഒലോഗ്ബ" എന്ന ചിത്രത്തിലൂടെയാണ് അവർ നോളിവുഡിൽ അരങ്ങേറ്റം കുറിച്ചത്.
ബെക്കിയുടെ വേഷം ചെയ്ത ജെനീഫ ട്വിസ്റ്റഡ്, എ ഗേൾസ് നോട്ട് എന്നിവയുൾപ്പെടെ നിരവധി നൈജീരിയൻ സിനിമകളിൽ അവർ അഭിനയിച്ചിട്ടുണ്ട്.
ഐലതുൻസെ എന്ന ചിത്രത്തിലെ അഭിനയത്തിന് 2017 ലെ ബെസ്റ്റ് ഓഫ് നോളിവുഡ് അവാർഡിൽ പ്രധാന വേഷത്തിലെ (യോറൂബ) മികച്ച നടിയായി നോമിനേറ്റ് ചെയ്യപ്പെട്ടു.
അവാർഡുകൾ Year Award Category Film Result Ref 2017 Best of Nollywood Awards Best Actress in Leading Role (Yoruba) Ailatunse നാമനിർദ്ദേശം അവലംബം പുറംകണ്ണികൾ
ഇന്റർനെറ്റ് മൂവി ഡാറ്റാബേസിൽ നിന്ന് Ronke Odusanya
മനത്
മനത് ( അറബി : مناة ‬ Arabic pronunciation: [mæˈnæː(h)] , [mæˈnæːt] ; മാനാ ) മക്കയിലെ പ്രധാന ദേവതകളിൽ ഒന്നായിരുന്നു.
മുഹമ്മദ് നബിയുടെ നിർദ്ദേശപ്രകാരം 630 ജനുവരിയിൽ (ഹിജറ 8 ഒൻപതാം മാസം) അൽ മുഷല്ലലിലുള്ള മനതിന്റെ പ്രധാന ക്ഷേത്രം ആക്രമിക്കുകയും വിഗ്രഹം നശിപ്പിക്കുകയും ചെയ്തു.
പേരിലുള്ള സാമ്യവും മനതിന്റെ വിഗ്രഹം ഇന്ത്യയിലേയ്ക്ക് കൊണ്ടുവന്നിരുന്നു എന്ന വിശ്വാസവുമാണ് സോമനാഥക്ഷേത്രത്തിന്റെ ആക്രമണത്തിന് പിന്നിൽ എന്നൊരു വാദമുണ്ട്.
ഇസ്ലാം മതത്തിന് മുൻപുള്ള അറബികൾ മനത് വിധിയുടെ ദേവതയാണ് എന്നാണ് കരുതിയിരുന്നത്.
മഴയ്ക്കുവേണ്ടിയും ശത്രുക്കളിൽ നിന്ന് വിജയം നേടാനായും അവർ മനതിനോട് പ്രാർത്ഥിച്ചിരുന്നു.
ഇഷ്താർ എന്ന മെസപ്പൊട്ടേമിയൻ ദേവതയുമായി ഒരു പക്ഷേ മനതിന് ബന്ധമുണ്ടായിരുന്നിരിക്കാം.
മേനിതു/മേനുതു എന്നീ പേരുകളും ഇഷ്താറിനുണ്ടായിരുന്നു.
മനാവത് എന്ന പേരിലും മനത് അറിയപ്പെട്ടിരുന്നു.
ജോർദ്ദാനിലെ പെട്രയിലെ നബാതിയന്മാർ മനതിനെ ഗ്രീക്കോ-റോമൻ ദേവതയായ നെമസിസ് ആയാണ് കണക്കിലെടുത്തിരുന്നത്.
ഹുബാളിന്റെ ഭാര്യയാണ് മനത് എന്ന വിശ്വാസവുമുണ്ടായിരുന്നു.
മിത്രായിസം എന്ന മതത്തിലെയും സുർവാൻ മിഥോളജിയിലെയും ക്രോണോസുമായും മനതിന് ബന്ധമുണ്ട്.
വിഗ്രഹങ്ങളുടെ പുസ്തകത്തിൽ മനതിനെപ്പറ്റിയുള്ള പ്രസ്താവന ഇപ്രകാരമാണ്:
"മനത് ആയിരുന്നു ഈ വിഗ്രഹങ്ങളിൽ ഏറ്റവും പഴയത്. അറബികൾ തങ്ങളുടെ കുട്ടികളെ അബ്ദ് മനത് എന്നും സയ്ദ് മനത് എന്നും പേരുകൊടുത്ത് വിളിക്കുമായിരുന്നു. മദീനയ്ക്കും മക്കയ്ക്കും ഇടയിലായി അൽ-മുഷല്ലൽ എന്ന സ്ഥലത്ത് കടൽത്തീരത്ത് മനത് വിഗ്രഹം സ്ഥാപിക്കപ്പെട്ടിരുന്നു. എല്ലാ അറബികളും മനതിനെ ആരാധിക്കുകയും ബലി നൽകുകയും ചെയ്തിരുന്നു. അവ്സ്, ഖസ്രാജ്, മദീനയുടെയും മക്കയുടേയും നിവാസികൾ, പരിസരപ്രദേശത്തുള്ളവർ എന്നിവരൊക്കെ മനതിനെ ആരാധിക്കുകയും നേർച്ചകൾ കൊണ്ടുവരുകയും ചെയ്തിരുന്നു. അവ്സും ഖസ്രാജും യാത്റിബ് ജനതയും ഇങ്ങോട്ടേയ്ക്ക് തീർത്ഥാടനത്തിന് പോവുകയും നിശ്ചയിച്ച സ്ഥലങ്ങളിൽ പ്രാർത്ഥിക്കുകയും ചെയ്തിരുന്നു. അവർ ശിരസ്സ് വടിച്ചിരുന്നില്ല. തീർത്ഥാടനത്തിന്റെ അവസാനം മനത് വിഗ്രഹത്തിനടുത്ത് ഇവർ ശിരസ്സ് വടിച്ചിട്ടായിരുന്നു തിരികെപ്പോയിരുന്നത്. മനതിനെ സന്ദർശിക്കാതെ തീർത്ഥാടനം പൂർത്തിയായി എന്ന് അവർ കരുതിയിരുന്നില്ല. "
മദീനയിലെ ഭരണകർത്താക്കളും മറ്റ് അറബികളും മുഹമ്മദിന്റെ കാലം വരെ മനതിനെ ആരാധിച്ചിരുന്നു.
മുഹമ്മദിന്റെ നിർദ്ദേശപ്രകാരം 630 ജനുവരിയിൽ (ഹിജറ 8 ഒൻപതാം മാസം) മനതിന്റെ ക്ഷേത്രം ആക്രമിക്കുകയും വിഗ്രഹം നശിപ്പിക്കുകയും ചെയ്യപ്പെട്ടിരുന്നു.
സോമനാഥ ക്ഷേത്രം
1024-ൽ മുഹമ്മദ് ഗസ്നി സോമനാഥ ക്ഷേത്രം ആക്രമിച്ചത് ഒരുപക്ഷേ മനതുമായി ബന്ധപ്പെട്ട ഒരു വിശ്വാസം മൂലമായിരുന്നിരിക്കാം.
മനതിന്റെ വിഗ്രഹം രഹസ്യമായി സൗദി അറേബ്യയിൽ നിന്ന് സോമനാഥ ക്ഷേത്രത്തിലേയ്ക്ക് മാറ്റി എന്ന് ഒരു വിശ്വാസം നിലവിലുണ്ടായിരുന്നു.
ഗസ്നിയുടെ സദസ്സിലെ കവിയായിരുന്ന ഫറൂഖി സിസ്താനി അവകാശപ്പെടുന്നത് അദ്ദേഹം ഗസ്നിയോടൊപ്പം ഈ ആക്രമണത്തിൽ പങ്കെടുത്തിരുന്നു എന്നാണ്.
സോമനാഥ് എന്നതിന്റെ പേർഷ്യൻ രൂപം സു-മനത് എന്നായിരുന്നു.
ഇത് മനത് ദേവിയുടെ വിശേഷണമാണ് എന്നായിരുന്നു വിശ്വാസം.
ഫറൂഖി സിസ്താനിയും ഗർദീസി എന്ന പിൽക്കാല ഗസ്നവിദ് ചരിത്രകാരനും പറയുന്നത് മറ്റ് ദേവതമാരുടെ രൂപങ്ങൾ അറേബ്യയിൽ നശിപ്പിച്ചിരുന്നുവെങ്കിലും മനതിന്റെ രൂപം രഹസ്യമായി ആധുനിക ഗുജറാത്തിലെ കത്തിയവാറിലേയ്ക്ക് അയച്ചിരുന്നു എന്നാണ്.
മനതിന്റെ പ്രതിമ കറുത്ത കല്ലിൽ പ്രത്യേക രൂപമൊന്നുമില്ലാതെ നിർമിച്ചതായിരുന്നതിനാൽ സോമനാഥ ക്ഷേത്രത്തിലെ ശിവലിംഗവും ഇതുമായി തെറ്റിദ്ധരിക്കാൻ നല്ല സാദ്ധ്യതയുണ്ടായിരുന്നു.
മുഹമദ് ഗസ്നി സോമനാഥിലെ ശിവലിംഗം തകർക്കുകയും അതിന്റെ കഷണങ്ങൾ ജനങ്ങൾ ചവിട്ടി നടക്കുന്ന വിധത്തിൽ സ്ഥാപിക്കുകയും ചെയ്തു എന്ന് പറയപ്പെടുന്നു.
ഖലീഫേറ്റിലേയ്ക്കുള്ള കത്തുകളിൽ ഗസ്നി ശിവലിംഗത്തിന്റെ വലിപ്പം പെരുപ്പിച്ചാണ് കാണിച്ചിരുന്നത്.
സോമനാഥ ക്ഷേത്രത്തിന്റെ സ്വത്തുക്കളും മതപരമായ പ്രാധാന്യവും മറ്റും ഗസ്നി വളരെ ഉയർത്തിയാണ് ഖലീഫയെ അറിയിച്ചത്.
ഇതിന് പകരമായി വലിയ പദവികൾ മുഹമ്മദ് ഗസ്നിക്ക് ലഭിക്കുകയുണ്ടായി.
കുറിപ്പുകൾ അവലംബം Ibn al-Kalbī; (author) and Nabih Amin Faris (translator commentary) (1952): The Book of Idols, Being a Translation from the Arabic of the Kitāb al-Asnām.
LCCN 52006741-{{{3}}} .
Grunebaum, G. E. von (1970).
Classical Islam: A History 600 A.D. – 1258 A.D. .
Aldine Publishing Company.
ISBN 978-0-202-15016-1 .
സ്വാതി പുരസ്കാരം
സംഗീതത്തിന് നൽകുന്ന സമഗ്ര സംഭാവനകളെ അടിസ്ഥാനപ്പെടുത്തി കേരള സർക്കാർ നൽകുന്ന അവാർഡാണ് സ്വാതി പുരസ്ക്കാരം .
1997-ൽ നൽകിയ ആദ്യത്തെ സ്വാതി പുരസ്കാരം നേടിയത് ശാസ്ത്രീയ സംഗീതവിദഗ്ദ്ധനായ ശെമ്മാങ്കുടി ശ്രീനിവാസയ്യർ ആണ്.
സ്വാതി പുരസ്കാരം നേടിയവർ നമ്പർ പേര് ചിത്രം Birth / death Awarded Notes 1.
ശെമ്മാങ്കുടി ശ്രീനിവാസ അയ്യർ 1908–2003 1997 കർണ്ണാടക സംഗീതജ്ഞൻ 2.
ബിസ്മില്ല ഖാൻ 1916–2006 1998 ഷെഹ്നായ് വാദകൻ 3.
ഡി.കെ. പട്ടമ്മാൾ 1919–2009 1999 കർണ്ണാടക സംഗീതജ്ഞ 4.
കെ.വി. നാരായണസ്വാമി 1923–2002 2000 കർണ്ണാടക സംഗീതജ്ഞൻ വയലിനിസ്റ്റ് 5.
ടി.എൻ. കൃഷ്ണൻ b 1928 2002 കർണ്ണാടക സംഗീതജ്ഞൻ വയലിനിസ്റ്റ് 6.
ഭീംസെൻ ജോഷി 1922-2011 2003 ഹിന്ദുസ്ഥാനി സംഗീതജ്ഞൻ വയലിനിസ്റ്റ്]] 7.
ശങ്കരൻ എമ്പ്രാന്തിരി 1944-2007 2004 കഥകളി സംഗീതജ്ഞൻ 8.
മാവേലിക്കര പ്രഭാകര വർമ്മ 1928-2008 2006 കർണ്ണാടക സംഗീതജ്ഞൻ ഗായകൻ 9.
നെയ്യാറ്റിൻകര വാസുദേവൻ 1940–2008 2007 കർണ്ണാടക സംഗീതജ്ഞൻ 10 പണ്ഡിറ്റ് ജസ്‌രാജ് 1930- 2008 ഹിന്ദുസ്ഥാനി സംഗീതജ്ഞൻ 11.
ആർ.കെ. ശ്രീകാന്തൻ 2009 ഹിന്ദുസ്ഥാനി സംഗീതജ്ഞൻ 12.
കെ.ജെ. യേശുദാസ് 1940- 2011 ഗായകൻ 13.
എം. ബാലമുരളീകൃഷ്ണ 1930- 2012 കർണ്ണാടക സംഗീതജ്ഞൻ ഗായകൻ 14.
വി. ദക്ഷിണാമൂർത്തി 1919-2013 2013 കർണ്ണാടക സംഗീതജ്ഞൻ ഗായകൻ 15.
അംജദ് അലി ഖാൻ 1945 2014 സരോദ് വാദകൻ 16.
തൃശൂർ വി. രാമചന്ദ്രൻ 1940 2015 കർണ്ണാടക സംഗീതജ്ഞൻ ഗായകൻ 17.
മങ്ങാട് കെ. നടേശൻ 2016 കർണ്ണാടക സംഗീതജ്ഞൻ ഗായകൻ 18 എൽ. സുബ്രഹ്മണ്യം 2017 കർണ്ണാടക സംഗീതജ്ഞൻ വയലിനിസ്റ്റ് 19 പാലാ സി.കെ. രാമചന്ദ്രൻ 2018 കർണ്ണാടക സംഗീതജ്ഞൻ ഗായകൻ 20 ടി.എം. കൃഷ്ണ 2019 കർണ്ണാടക സംഗീതജ്ഞൻ ഗായകൻ 21 ഡോ.കെ. ഓമനക്കുട്ടി 2020 ( 2018,2019,2020 പുരസ്കാരങ്ങൾ പ്രഖ്യാപിച്ചത്  2021ൽ ) സംഗീതജ്ഞ
പി ആർ കുമാര കേരള വർമ്മ                       2021(2024ൽ പ്രഖ്യാപിച്ചു).
അവലംബം 1 2 3 4 ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑
റോമുലസ് വിറ്റേക്കർ
പ്രമുഖനായ ഉരഗ ഗവേഷകനാണ് റോമുലസ് ഏൾ വിറ്റേക്കർ.
(born May 23, 1943) ചെന്നൈയിലെ സ്നേയ്ക്ക് പാർക്ക്, ക്രൊക്കഡൈൽ ബാങ്ക്, കർണ്ണാടകയിലെ അഗുംബയിലെ റെയിൻ ഫോറസ്റ്റ് റിസർച്ച് സെന്റർ, ആൻഡമാൻ നിക്കോബാർ പരിസ്ഥിതി ട്രസ്റ്റ്  എന്നിവ സ്ഥാപിച്ചു.
ഇന്ത്യയിലെ പ്രവർത്തനം
വിറ്റേക്കർ പാമ്പുകളെപ്പറ്റി പഠിക്കുന്നതിനും അവയെ സംരക്ഷിക്കുന്നതിനുമായി ചെന്നൈ പാമ്പു വളർത്തു കേന്ദ്രവും മുതലകളെയും ചീങ്കണ്ണികളെയും സംരക്ഷിക്കുന്നതിനു മദ്രാസ് ക്രൊക്കൊഡൈൽ ബാങ്ക് ട്രസ്റ്റും സ്ഥാപിച്ചു.
ഈ പാർക്കിൽ പാമ്പിനെ പിടിക്കാൻ വിദഗ്ദ്ധരായ ആദിവാസികളായ ഇരുളരെ പുനരധിവസിപ്പിച്ചു.
പാമ്പുപിടിത്തം നിരോധിച്ചപ്പോൾ ഈ ആദിവാസികൾ പട്ടിണിയിലായി.
വിറ്റാക്കർ, ഈ ആദിവാസികളെ പാമ്പിന്റെ വിഷം , പ്രതിവിഷം നിർമ്മിക്കാനായി എടുക്കാൻ പരിശീലിപ്പിച്ചു.
റോം (റോമുലസ്) മദ്രാസ് ൿരോക്കഡൈൽ ബാങ്ക് ട്രസ്റ്റിന്റെ സ്ഥാപക ഡിറക്റ്റർ ആയിരുന്നു.
ഇവിടെ അദ്ദേഹം മുതലകളെ സംരക്ഷിക്കുന്നതിനുള്ള പദ്ധതികൾ തയ്യാറാക്കി.
അവയുടെ പ്രത്യുല്പാദനവും സംരക്ഷണവും കാര്യക്ഷമമാക്കി.
ഗാരിയൽ എന്ന ഇനത്തിൽപ്പെട്ട, വംശനാശം വന്നു കൊണ്ടിരിക്കുന്ന മുതലകളെ സംരക്ഷിക്കുന്ന പ്രവർത്തനത്തിലാണ് അദ്ദേഹം ഇപ്പോൾ ഏർപ്പെട്ടിരിക്കുന്നത്.
250 എണ്ണമേ ഇത്തരം മുതലകൾ ഇന്നു ഇന്ത്യയിൽ അവശേഷിക്കുന്നുള്ളു.
King Cobra at Agumbe Rainforest Research Station
2010 ഡിസംബർ 27നു ഇന്ത്യയുടെ അന്നത്തെ പരിസ്ഥിതികാര്യ മന്ത്രിയായിരുന്ന ജയ്റാം രമേഷ് , മദ്രാസ് ക്രൊക്കഡൈൽ ബാങ്ക് സന്ദർശിക്കാൻ ഇടയായി.
അവിടെ വച്ച്, ഗരിയൽ സംരക്ഷണത്തിനായി, ദേശീയ ത്രിസംസ്ഥാന ദേശീയ ചമ്പൽ സങ്കേത മാനേജ്മെന്റ് കോ ഓർഡിനേഷൻ കമ്മറ്റി സ്ഥാപിക്കുമെന്ന് പ്രഖ്യാപിച്ചു.
1600 ച.
വിസ്തൃതിയുള്ള ദേശീയ ചമ്പൽ സങ്കേതം മദ്ധ്യപ്രദേശ് , രാജസ്ഥാൻ , ഉത്തർ പ്രദേശ് എന്നി സംസ്ഥാനങ്ങളിലൂടെ ഒഴുകുന്ന ചമ്പൽ നദിചേർന്നതാണ്.
ഈ മൂന്നു സംസ്ഥാനത്തെയും സംസ്ഥാന ജലവകുപ്പിന്റെ പ്രതിനിധികൾ, ജലസേചനത്തിന്റെയും ഊർജ്ജത്തിന്റെയും വകുപ്പുകൾ, ഇന്ത്യയുടെ വന്യജീവി ഇൻസ്റ്റിറ്റ്യൂട്ടു്, മദ്രാസ് ക്രൊക്കൊഡൈൽ ബാങ്ക് ട്രസ്റ്റ്, ഗരിയൽ കൺസർവേഷൻ അലയൻസ്, ബദൽ വികസന സംഘടനകൾ, പരിസ്ഥിതിക്കും ഇക്കോളജിക്കുമായുള്ള ഗവേഷണത്തിനുള്ള അശോക ട്രസ്റ്റ്, വേൾഡ് വൈഡ് ഫണ്ട് ഫോർ നേച്ചർ (ഡബ്ലിയു ഡബ്ലിയു എഫ്.), മൂന്നു സംസ്ഥാനത്തെയും ഡിവിഷണൽ ഫോറസ്റ്റ് ഓഫീസർമാർ തുടങ്ങിയവർ ചെർന്നാണ് ഈ പ്രവർത്തനം നടത്തുക.
ഈ കമ്മറ്റി ഗരിയലിന്റെ സംരക്ഷണത്തിനായി വേണ്ട രൂപരേഖ തയ്യാറാക്കുകയും പ്രവർത്തനങ്ങൾ നടത്തുകയും ചെയ്യും.
പാമ്പുകളെക്കുറിച്ചും മുതലകളെക്കുറിച്ചും വിശദമായ പഠനങ്ങൾക്ക് ഇദ്ദേഹം നേതൃത്വം നൽകുകയുണ്ടായി.
കർണാടകത്തിലെ ഷിമോഗ ജില്ലയിൽ ആഗുംബേയിലുള്ള  "മഴക്കാടുകളെക്കുറിച്ചുള്ള പഠന ഗവേഷണ കേന്ദ്രത്തിൽ" (AGUMBE RAIN FOREST RESEARCH STATION - ARRS) ഇവിടെ രാജവെമ്പാലയെ അതിന്റെ സ്വാഭാവിക ജീവിത പരിസ്ഥിതിയിൽ പഠനം നടത്തുകയുണ്ടായി.